### Resumé

Byrådet godkendte 20. marts 2024 anlægsbevilling på i alt 30 mio. kr. til ekstraordinært vedligehold af [adresse], [adresse] og halgulve. Disse opgaver er nu afsluttet med et samlet overskydende beløb på 6 mio. kr. Det overskydende beløb foreslås anvendt på udbedring af klimaskærm på [adresse] og Vestre Stadion, da bygningerne har et påtrængende behov for renovering/udskiftning for at undgå fremtidig vandindtrængning. Det anbefales desuden, at det overskydende beløb anvendes til renovering af Smidstrup Hallens gulv.

Der søges om godkendelse så eksisterende anlægsbevilling til renovering af [adresse] og halgulve også omfatter Smidstrup Hallen og Vestre Stadion, samt finansiering fra anlægsprojekt Kirkebakkeskolen.

### Sagsfremstilling

Kirkebakkeskolen og Robert Petersen er udført med et overskud på henholdsvis 1 og 5 mio. kr. Det overskydende beløb skyldes lavere licitationsresultater end forventet samt ændringer i de oprindelige projekter med besparelser til følge. Det samlede overskydende beløb foreslås anvendt på udbedring af klimaskærm på [adresse] og Vestre Stadion, da bygningerne har et påtrængende behov for renovering/udskiftning for at undgå fremtidig vandindtrængning.

[adresse] tag og gavle er nedbrudte og trænger til renovering. En renovering af taget vil modvirke en evt. vandskade af halvgulvet med en bekostelig udgift til følge. Desuden vil en tilhørende efterisolering bidrage til at nedsætte varmeudgiften til hallen og generelt give bedre driftsbetingelser til varmepumpen, som producerer opvarmningen for Smidstrup-Skærup Skole og hal.

Vestre Stadions ene bygning er udført med tagplader af bølgeeternit med asbest, som er meget nedbrudt og trænger til udskiftning. Forholdet er konstateret fornyligt under gennemgang af bygningen i forbindelse med udarbejdelse af 10 års vedligeholdelsesplanen. En udskiftning i 2025 vil modvirke, at bygningen i nær fremtid bliver udsat for vandskade.

Begge de foreslåede renoveringer/udskiftninger er på kategori 2 bygninger. I henhold til [adresse] vedligeholdelsesstrategi prioriteres i udgangspunktet kategori 1 bygninger. Som en del af bygningsanalysen godkendt i Byrådet 19. juni 2024, jf. punkt 143, er der dog mulighed for at afvige fra denne prioritering, hvis det fagligt vurderes, at følgeomkostningerne ved ikke at udbedre forhold på kategori 2 og 3 vurderes at være for store og/eller, at der er tale om sundheds- eller sikkerhedsmæssige risici. I dette tilfælde er der primært tale om de vurderede følgeomkostninger ved ikke at udbedre klimaskærmen på de to bygninger.

Det anbefales desuden, at det overskydende beløb yderligere anvendes på renovering af Smidstrup Hallens gulv, som vurderes at have det største renoveringsbehov.

De foreslåede projekter forventes opstartet i sensommeren 2025.

### Økonomi

Anlægsprojekt vedligehold Vindinghallen og halgulve tilpasses, så det også inkluderer projekterne ved [adresse] og [adresse].

![](data:image/jpeg;base64...)
Figur 1 Ny/ændring af anlægsbevilling

![](data:image/jpeg;base64...)

Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der anvendes 6 mio. kr. til renovering af [adresse] og [adresse]. Udgiften afholdes indenfor bevillingen til vedligeholdelsespulje Vindinghallen og halgulve, hvor der er et restbudget på 5 mio. kr.  Der søges om en forhøjelse af anlægsbevilling og rådighedsbeløb på de resterende 1 mio. kr., som finansieres af restbudget vedr. vedligehold på [adresse].

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Udskiftningerne/renoveringerne indebærer, at bygningerne isoleres efter nutidens standarder, hvilket vil bidrage til lavere energiforbrug til opvarmning.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** de bevillingsmæssige konsekvenser godkendes, jf. bevillingsskema under afsnittet økonomi.

### Beslutning

Anbefalet.

Johnnie Clausen var fraværende.